Document ID: /roh_data/filtered/fineweb-2-filterrobots_roh.jsonl.gz/535

Perquai ch'il franc saja puspè sa stabilisà saja surtut l'export da products chemics e farmaceutics puspè creschì. Era mussian ils indicaturs che la dumonda en Svizra vegnia plaun a plaun a crescher. La politica monetara da la banca naziunala svizra considerescha l'OECD sco raschunaivla.
L’economia globala flaivla fraina vinavant il svilup
Il ristg ch'ils tschains restian vinavant bass resta, scriva l’OECD. Uschia saja il svilup sin il martgà d’immobiglias vegnir surveglià vinavant. Era la realisaziun da l’iniziativa d’immigraziuns da massa muntia ina malsegirtad. Las refurmas planisadas per las taglias da las interpresas vegnan probabel a megliurar las cundiziuns economicas, scriva la OECD en il rapport annual «Global Economic Outlook».
RR novitads 12:00